"Recuperar la calle para vivir mejor": un documental, una ponència i un col·loqui dins de la Setmana de la Mobilitat
18 de setembre 2023

![](/media/hzspeatr/cartel_c.jpg?width=637.5&height=850)

La Federació d'Associacions Veïnals de Sagunt i l'Associació Cultural Nautilus han organitzat en col·laboració amb la regidoria de Mobilitat Urbana de l'Ajuntament de Sagunt l'acte _Recuperar la calle para vivir mejor_, per a hui, 18 de setembre, a les 18.30 hores, dins de la programació de la Setmana Europea de la Mobilitat 2023. L'acte serà a la Casa Municipal de Cultura del Port de Sagunt, és gratuït fins a completar aforament i comptarà amb la presència del regidor de Mobilitat Urbana de l'Ajuntament de Sagunt, Javier Raro.

L'acte inclourà la projecció del documental _Ciudades para su gente_ (2022) de DW Documentales, que ens plantejarà qüestions com: «**Podem reinventar les nostres ciutats per a viure millor? París, Barcelona, Groninga, ciutats europees amb un problema comú**», o altres com «**Com reduir la contaminació ambiental, ajustar-se al canvi climàtic i millorar la qualitat de vida?**».

Després del documental, que té una duració de 26 minuts, la secretaria Tècnica de la Red de Ciudades que Caminan, Ana Montalbán Navas, impartirà la ponència _Recuperar la calle para vivir mejor_. Ana Montalbán és Arquitecta i Màster en Urbanisme i es dedica professionalment a l'arquitectura i al disseny urbà, amb experiència en Plans de Mobilitat Urbana Sostenible, intentant aportar una perspectiva que recupere els conceptes del bon urbanisme, entés com l'art de fer millors ciutats per a viure junts.

El final de l'acte acollirà un període de col·loqui moderat per José María García, on podran intervindre tots els assistents.

*   [](http://www.facebook.com/sharer.php?u=https://aytosagunto.es/va/actualitat/recuperar-la-calle-para-vivir-mejor-un-documental-una-ponència-i-un-col-loqui-dins-de-la-setmana-de-la-mobilitat/ "Facebook")
*   [](http://twitter.com/share?url=https://aytosagunto.es/va/actualitat/recuperar-la-calle-para-vivir-mejor-un-documental-una-ponència-i-un-col-loqui-dins-de-la-setmana-de-la-mobilitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/recuperar-la-calle-para-vivir-mejor-un-documental-una-ponència-i-un-col-loqui-dins-de-la-setmana-de-la-mobilitat/ "Linked In")
*   [](mailto:?body=https://aytosagunto.es/va/actualitat/recuperar-la-calle-para-vivir-mejor-un-documental-una-ponència-i-un-col-loqui-dins-de-la-setmana-de-la-mobilitat/)